Diari Oficial de la Generalitat Valenciana


Sumari del DOGV 3538, del 14-07-1999 (1999/6267)

Acord d'1 de juny de 1999, de la Comissió Territorial d'Urbanisme de València, relatiu a la modificació del marge dret del Pla General d'Ordenació Urbana de Cullera.
---------------------------------------------------------------------------------------------------------------------------------------------------------------------

### Dades del document

Número de DOGV
:   3538

Data del DOGV
:   14-07-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/6267


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Acord d'1 de juny de 1999, de la Comissió Territorial d'Urbanisme de València, relatiu a la modificació del marge dret del Pla General d'Ordenació Urbana de Cullera. [1999/M6267]
  
Vist l'expedient remés per l'Ajuntament de Cullera referit a la modificació del marge dret del Pla General d'Ordenació Urbana, i de conformitat amb els següents:
  
Antecedents de fet
  
Primer
  
La Comissió Territorial d'Urbanisme, en sessió del 17 de desembre de 1998, adoptà l'acord de suspendre l'aprovació definitiva de la modificació del marge dret del Pla General d'Ordenació Urbana de Cullera, per l'existència d'unes deficiències que bàsicament consisteixen en el següent:
  
- No queda clar la compensació per l'increment d'aprofitament lucratiu que es produeix.
  
- Existència d'una sèrie d'errades en la determinació de les superfícies.
  
- Necessitat d'arreplegar les observacions realitzades per la Direcció General Obres Públiques (Divisió de Carreteres) de la COPUT.
  
Segon
  
Posteriorment a la sessió de la Comissió Territorial d'Urbanisme de València al·ludida, concretament amb data 15 de gener de 1999, es rep informe de la Confederació Hidrogràfica del Xúquer pel qual s'exigeix que l'actuació s'adeqüe a la legislació aplicable.
  
Tercer
  
Amb data 15 d'abril de 1999 té entrada en el registre de la Comissió Territorial d'Urbanisme de València documentació remesa per l'Ajuntament de Cullera, que consisteix en annex a la memòria justificativa, aprovada en sessió plenària municipal del 30 de març de 1999.
  
Quart
  
La Comissió Informativa de la Comissió Territorial d'Urbanisme de València, en sessió del 20 de maig de 1999, emeté informe relatiu al projecte que estem tractant, i es compleix així allò que s'ha preceptuat en l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, de conformitat amb allò que s'ha establit en l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Segon
  
La documentació està completa, a l'efecte del compliment d'allò que s'ha preceptuat en l'article 27 de la LRAU.
  
Tercer
  
A la vista de la documentació remesa es percep que l'increment d'aprofitament lucratiu que es produeix, queda compensat amb l'increment dels sòls dotacionals que s'opera, i es crea una reserva de 6.423 m² destinada a Ecoparc i qualificada com a sistema local de serveis urbans.
  
Quart
  
Respecte de les errades materials detectades s'ha procedit a aportar les fitxes rectificades, amb la qual cosa les citades errades han sigut esmenades.
  
Cinqué
  
Finalment, s'han procedit a incorporar al projecte les observacions realitzades per la Direcció General Obres Públiques (Divisió de Carreteres) de la COPUT. No obstant això, és necessari establir que s'haurà d'emetre un informe del projecte d'urbanització que, en el seu moment, es redacte per la Direcció General Obres Públiques (Divisió de Carreteres) de la COPUT, atesa l'afectació que es poguera produir sobre elements viaris de titularitat autonòmica.
  
Sisé
  
La Comissió Territorial d'Urbanisme, a proposta del sotssecretari d'Urbanisme i Ordenació Territorial, és l'òrgan competent per a emetre dictamen resolutori sobre l'aprovació definitiva dels plans generals i de les seues modificacions de municipis menors de 50.000 habitants, de conformitat amb allò que s'ha disposat en l'article 39, per remissió de l'article 55.1, de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana, i l'article 10 del Decret 32/1998, de 31 de març, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports.
  
A la vista de tot el que s'ha exposat, la Comissió Territorial d'Urbanisme, en sessió de l'1 de juny de 1999 acorda:
  
Aprovar definitivament la modificació del marge dret del Pla General d'Ordenació Urbana de Cullera, si bé s'haurà d'emetre un informe del projecte d'urbanització per la Direcció General Obres Públiques (Divisió de Carreteres) de la COPUT.
  
Contra la present resolució, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptat a partir de l'endemà de la data de recepció de la present notificació.
  
Tot això sense perjuí que es puga exercir qualsevol altre recurs que s'estime oportú.